MEDIJIMA 16. 12. 2020.

KOALICIJA „POD LUPOM“ – SAOPĆENJE ZA JAVNOST I MEDIJE

**Video poruka EU ambasadora Sattlera i uglednih Mostaraca za građane Mostara u okviru kampanje Koalicije „Pod lupom“**

Ambasador Evropske unije u BiH Johann Sattler podržao je kampanju „Prvi put biram“ koju realizuje Koalicija „Pod lupom“ s ciljem da edukuje, informiše i potakne mlade da glasaju na izborima koji će se održati 20. decembra u Mostaru.

Kampanji su se pridružili i neki od uglednih Mostaraca i Mostarki, književnik Elvedin Nezirović, profesor Adi Đukić, književnica Senka Marić , voditelj Boris Čerkuč, izvršni direktor ZenDev-a Senad Šantić i muzičar Orhan Maslo, podstičući svoje sugađane da iskoriste pravo glasa na dan izbora kao i da se pri tome pridržavaju mjera za sprječavanje širenja virusa Covid-19.

*„Građani i građenke ovog prelijepog grada su 12 godina bili uskraćeni najosnovnijeg demokratskog prava prava da biraju. To će se promijeniti naredne nedelje, kada će stotinu hiljada Mostaraca/ki imati mogućnost da glasaju. Nemojte potcjenjivati moć svog glasa!* *Glasaj i biraj svoje lokalne predstavnike!*– poručio je ambasador Sattler, u videu Koalicije „Pod lupom“.

Koalicija „Pod lupom“ poziva sve građane i građanke Mostara da 20. decembra 2020. iskoriste svoje građansko pravo koje im je dugo bilo uskraćeno, da izađu na izbore jer je to jedini način da se spriječe izborne nepravilnosti i prevare.

Video možete pogledati ovdje: <https://www.youtube.com/watch?v=vOqzPdDJ9LM>

*Za sve dodatne informacije molimo Vas da se obratite koordinatoru za odnose s javnošću Koalicije ,,Pod lupom'' Hasanu Kamenjakoviću putem elektronske pošte* *pr@podlupom.org* *ili telefona 063 396 521.*